ישיבת מליאה, כנסת 21, פרוטוקול מספר 1, 2019-04-30 00:00

יולי יואל אדלשטיין: תודה, אדוני הנשיא.

יולי יואל אדלשטיין: אני מתחייב לשמור אמונים למדינת ישראל ולמלא באמונה את שליחותי בכנסת.

ראובן ריבלין: אני מעביר לך את שרביט ניהול הכנסת, שזכיתי פעם אחת ויחידה לנהל את הכנסת העשרים-ואחת, אבל אני מוכרח לומר שאני מאוד מתגעגע לתפקיד הזה.

יולי יואל אדלשטיין: תודה רבה.

ירדנה מלר-הורוביץ: פרק קכ"ב בתהילים מפי ערן אליקים: "שיר המעלות לדוד שמחתי באמרים לי בית ה' נלך.

ירדנה מלר-הורוביץ: עמדות היו רגלינו בשעריך ירושלם.

ירדנה מלר-הורוביץ: ירושלם הבנויה כעיר שחברה לה יחדו.

ירדנה מלר-הורוביץ: ששם עלו שבטים שבטי-יה עדות לישראל להודות לשם ה'.

ירדנה מלר-הורוביץ: כי שמה ישבו כסאות למשפט, כסאות לבית דוד.

ירדנה מלר-הורוביץ: שאלו שלום ירושלם, ישליו אהביך.

ירדנה מלר-הורוביץ: יהי שלום בחילך, שלווה בארמנותיך.

ירדנה מלר-הורוביץ: למען אחי ורעי אדברה נא שלום בך.

ירדנה מלר-הורוביץ: למען בית ה' אלהינו אבקשה טוב לך.

ירדנה מלר-הורוביץ: " קטעים מההכרזה על הקמת מדינת ישראל בקולו של דוד בן-גוריון, יושב-ראש מועצת העם, ביום ה' באייר התש"ח, 14 במאי 1948: "בארץ-ישראל קם העם היהודי, בה עוצבה דמותו הרוחנית, הדתית והמדינית, בה חי חיי קוממיות ממלכתית, בה יצר נכסי תרבות לאומיים וכלל-אנושיים והוריש לעולם כולו את ספר הספרים הנצחי.

ירדנה מלר-הורוביץ: "מדינת ישראל תהא פתוחה לעלייה יהודית ולקיבוץ גלויות; תשקוד על פיתוח הארץ לטובת כל תושביה; תהא מושתתת על יסודות החירות, הצדק והשלום לאור חזונם של נביאי ישראל; תקיים שוויון זכויות חברתי ומדיני גמור לכל אזרחיה, בלי הבדל דת, גזע ומין; תבטיח חופש דת, מצפון, חינוך, תרבות ולשון; תשמור על המקומות הקדושים של כל הדתות.

ירדנה מלר-הורוביץ: "אנו מושיטים יד שלום ושכנות טובה לכל המדינות השכנות ועמיהן, וקוראים להם לשיתוף פעולה ועזרה הדדית עם העם היהודי העצמאי בארצו.

ירדנה מלר-הורוביץ: "

יולי יואל אדלשטיין: כבוד נשיא המדינה, אדוני ראש הממשלה, נשיאת בית-המשפט העליון ובעלה, מכובדיי הרבים, כפי שכבר פירט נשיא המדינה, חברי וחברות הכנסת.

יולי יואל אדלשטיין: המשורר הירושלמי יהודה עמיחי כתב: "כל הדורות שלפניי תרמו אותי קמעה קמעה / כדי שאוקם כאן בירושלים – – – שמי הוא שם תורמיי.

יולי יואל אדלשטיין: / זה מחייב".

יולי יואל אדלשטיין: חבריי חברי הכנסת, ותיקים וחדשים, הכנסת שאנחנו פותחים היום, העשרים-ואחת מיום תקומת עַם ישראל בארץ ישראל, אינה בריאה חדשה, יש מאין.

יולי יואל אדלשטיין: כל הדורות שלפנינו תרמו אותה.

יולי יואל אדלשטיין: ירושלים הבירה, שהכנסת ניצבת בליבה, היא אותה ירושלים שעליה לחמו החשמונאים ואליה התפללו אבותינו במשך דורות רבים – וזה מחייב.

יולי יואל אדלשטיין: שמה של הכנסת הוא שם כל תורמיה, מנביאי ישראל ועד חלוצי ישראל – וזה מחייב.

יולי יואל אדלשטיין: שורשיה עמוקים.

יולי יואל אדלשטיין: הם יונקים מפרקי התהילים מאת דוד בן ישי ומהכרזת העצמאות מאת דוד בן-גוריון – וזה מחייב.

יולי יואל אדלשטיין: חברי הכנסת היקרים, שליחי הציבור ונאמניו, בעוד דקות מעטות, עם תוֹם הישיבה הזאת, אבקש מכם – אין מה להסתיר – בהתרגשות רבה, להטיל עליי את תפקיד יושב-ראש הכנסת זו הפעם השלישית.

יולי יואל אדלשטיין: האמת היא שבכלל לא הייתי אמור להיות כאן היום.

יולי יואל אדלשטיין: במצפן שקיבלתי בלידתי לא היה אפילו חץ קטן ביותר שהצביע אל ארץ ישראל.

יולי יואל אדלשטיין: גדלתי מאחורי מסך הברזל הקומוניסטי, במקום שבו ציונות הייתה מילה אסורה והיהדות נחנקה מתחת למגף כבד של דיכוי.

יולי יואל אדלשטיין: ואף על פי כן אני כאן.

יולי יואל אדלשטיין: כוחה של זעקת החירות העתיקה של עמנו, "שלח את עמי", עמדה לימיני ונשאה אותי עד שערי ירושלים, ולפניהם אני עומד מאז ועד היום הזה.

יולי יואל אדלשטיין: הסיפור האישי שלי הוא רק חלק קטן, שבריר היסטורי מן הסיפור הגדול של עם ישראל; העם שעל אף כל מה שעבר, ועל אפם ועל חמתם של כל אויביו, הוא שוב כאן, בארץ אבותינו, וכאן הוא יישאר לעולם.

יולי יואל אדלשטיין: חבריי, הכנסת היוצאת הורישה לנו סל גדוש של מעשים והישגים.

יולי יואל אדלשטיין: הגברנו את השקיפות, קידמנו את הנגישות, אירחנו מאות משלחות מכל רחבי העולם.

יולי יואל אדלשטיין: חוקקנו חוקים רבים שביקשו להרבות בכל תחומי החיים צדק, חירות, שגשוג ושוויון.

יולי יואל אדלשטיין: זו נקודת הפתיחה של הכנסת העשרים-ואחת.

יולי יואל אדלשטיין: המחויבות שלנו היא להמשיך אותה הלאה.

יולי יואל אדלשטיין: חובה עלינו לחזק את כוחה של הכנסת כרשות מפקחת.

יולי יואל אדלשטיין: חובה עלינו להפוך את מלאכת החקיקה ליעילה יותר ואיכותית יותר.

יולי יואל אדלשטיין: חובה עלינו לחסן את הדוכן הזה מפני שיח מבזה ואלים, תוך חיזוק סמכויות ועדת האתיקה ושמירה על כבוד הכנסת.

יולי יואל אדלשטיין: חובה עלינו לזכור תמיד מי שלח אותנו לכאן, ולפני מי אנחנו עתידים לתת דין וחשבון: לפני אזרחי ישראל.

יולי יואל אדלשטיין: הם, בצדק, צופים בנו.

יולי יואל אדלשטיין: הם, בצדק, תובעים מאיתנו – תובעים שאת שיח המפסידים והמנצחים נחליף בשיח אחר, בשיח של שותפים, כי רק כך נוכל להצליח.

יולי יואל אדלשטיין: הם תובעים מאיתנו לדבר מעל הדוכן כמו שהיינו מדברים אם ההורים שלנו היו כאן בקהל, כמו שהיינו מדברים אם הילדים שלנו היו בקהל.

יולי יואל אדלשטיין: מליאת הכנסת צריכה להיות מקום שבו צופים ילדים וילדות – ממש כמו הילדים של הרבה חברי כנסת חדשים שנמצאים כאן היום – ואומרים: לשם אני רוצה להגיע.

יולי יואל אדלשטיין: כזה אני רוצה להיות.

יולי יואל אדלשטיין: אזרחי ישראל תובעים מאיתנו שלא נשחית את זמננו; שנסכים שלא להסכים בהחלטיות, אבל ברעות ובהוגנות; שנשכיל להצעיד את מדינת ישראל מחיל אל חיל; שנהיה ראויים לצרף את תרומתנו לזו של כל הדורות שלפנינו ולהקים כאן, בירושלים, קומה נוספת של מדינת מופת.

יולי יואל אדלשטיין: זו המחויבות שלנו.

יולי יואל אדלשטיין: אין קשה ממנה.

יולי יואל אדלשטיין: אין נעלה ממנה.

יולי יואל אדלשטיין: חבריי חברי הכנסת, קהל נכבד, היום אפשר להרגיש בכנסת רוח מיוחדת.

יולי יואל אדלשטיין: סופה של הרוח הזאת לשקוט ולהתכסות באבק של ימי חולין.

יולי יואל אדלשטיין: אבל אם נזכור – בכל הצעת חוק שנגיש, בכל שאילתה, בכל דיון בוועדה ובכל נאום במליאה – שכל הדורות שלפנינו צופים בנו, שכל אזרחי ישראל מתבוננים בנו, אני מלא אמונה שנעמוד בהתחייבות.

יולי יואל אדלשטיין: יחד, בשיתוף פעולה, בעזרת השם, נעשה ונצליח.

יולי יואל אדלשטיין: תודה רבה לכם.

יולי יואל אדלשטיין: חברי הכנסת, אנחנו נעבור להצהרת אמונים.

יולי יואל אדלשטיין: כרגע רק אני חבר כנסת, נכון, אדוני הנשיא?

ראובן ריבלין: אתה חבר כנסת מושבע.

ראובן ריבלין: כולם נבחרו.

יולי יואל אדלשטיין: חברי הכנסת, אקרא בפניכם את נוסח הצהרת האמונים וכל אחד, בהיקרא שמו, יקום ויצהיר ממקומו או ממקומה: "מתחייב אני" או "מתחייבת אני".

יולי יואל אדלשטיין: וזה נוסח ההצהרה: "אני מתחייב לשמור אמונים למדינת ישראל, ולמלא באמונה את שליחותי בכנסת".

יולי יואל אדלשטיין: גברתי מזכירת הכנסת, נא לקרוא בשמות חברי הכנסת הנבחרים.

ירדנה מלר-הורוביץ: (קוראת בשמות חברי הכנסת) אלי אבידר – מתחייב אני אמיר אוחנה – מתחייב אני ינון אזולאי – מתחייב אני ישראל אייכלר – מתחייב אני קארין אלהרר – מתחייבת אני זאב אלקין – מתחייב אני דוד אמסלם – מתחייב אני אופיר אקוניס – מתחייב אני משה ארבל – מתחייב אני גלעד ארדן – מתחייב אני גבי אשכנזי – מתחייב אני יעקב אשר – מתחייב אני מיכאל מרדכי ביטון – מתחייב אני דוד ביטן – מתחייב אני רם בן-ברק – מתחייב אני אלי בן-דהן – מתחייב אני יואב בן צור – מתחייב אני אורנה ברביבאי – מתחייבת אני קרן ברק – מתחייבת אני ניר ברקת – מתחייב אני אבי גבאי – מתחייב אני יוסף ג'בארין – אינו נוכח מאי גולן – מתחייבת אני אילן גילאון – מתחייב אני איתן גינזבורג – מתחייב אני יואב גלנט – מתחייב אני גילה גמליאל – מתחייבת אני בנימין גנץ – מתחייב אני משה גפני – מתחייב אני יעל גרמן – מתחייבת אני עוזי דיין – מתחייב אני אבי דיכטר – מתחייב אני אריה מכלוף דרעי – מתחייב אני צבי האוזר – מתחייב אני צחי הנגבי – מתחייב אני יועז הנדל – מתחייב אני שרן מרים השכל – מתחייבת אני מכלוף מיקי זוהר – מתחייב אני אסף זמיר – מתחייב אני תמר זנדברג – מתחייבת אני עבד אל חכים חאג' יחיא – מתחייב אני ציפי חוטובלי – מתחייבת אני מיקי חיימוביץ' – מתחייבת אני בועז טופורובסקי – מתחייב אני אחמד טיבי – מתחייב אני יעקב טסלר – מתחייב אני חילי טרופר – מתחייב אני דסטה (גדי) יברקן – מתחייב אני מרדכי יוגב – מתחייב אני היבה יזבק – מתחייבת אני שלי יחימוביץ' – אינה נוכחת עומר ינקלביץ' – מתחייבת אני משה יעלון – מתחייב אני אלי כהן – מתחייב אני יצחק כהן – מתחייב אני מאיר כהן – מתחייב אני מירב כהן – מתחייבת אני משה כחלון – מתחייב אני עופר כסיף – מתחייב אני אופיר כץ – מתחייב אני חיים כץ – מתחייב אני ישראל כץ – מתחייב אני יוראי להב הרצנו – מתחייב אני מיקי לוי – מתחייב אני יריב לוין – מתחייב אני אביגדור ליברמן – מתחייב אני יעקב ליצמן – מתחייב אני יאיר לפיד – מתחייב אני אוסנת הילה מארק – מתחייבת אני פטין מולא – מתחייב אני יוליה מלינובסקי – מתחייבת אני מיכאל מלכיאלי – מתחייב אני אורי מקלב – מתחייב אני יעקב מרגי – מתחייב אני ע'דיר כמאל מריח – מתחייבת אני אבי ניסנקורן – מתחייב אני משולם נהרי – מתחייב אני בנימין נתניהו – מתחייב אני יואב סגלוביץ' – מתחייב אני יבגני סובה – מתחייב אני אופיר סופר – מתחייב אני עידית סילמן – מתחייבת אני בצלאל סמוטריץ' – מתחייב אני אוסאמה סעדי – מתחייב אני גדעון סער – מתחייב אני מנסור עבאס –

ירדנה מלר-הורוביץ: מתחייב אני איימן עודה – מתחייב אני חוה (אתי) עטייה – מתחייבת אני רועי פולקמן – מתחייב אני עודד פורר – מתחייב אני יצחק פינדרוס – מתחייב אני אורלי פרומן – מתחייבת אני מאיר פרוש – מתחייב אני עיסאווי פריג' – מתחייב אני עמיר פרץ – מתחייב אני רפי פרץ – מתחייב אני אורית פרקש-הכהן – מתחייבת אני יואב קיש – מתחייב אני אריאל קלנר – מתחייב אני שלמה קרעי – מתחייב אני מירי מרים רגב – מתחייבת אני מיכל רוזין – מתחייבת אני עידן רול – מתחייב אני טל רוסו – מתחייב אני יואל רזבוזוב – מתחייב אני יפעת שאשא ביטון – מתחייבת אני אלון שוסטר – מתחייב אני אנטאנס שחאדה – מתחייב אני יובל שטייניץ – מתחייב אני קטי (קטרין) שטרית – מתחייבת אני אלעזר שטרן – מתחייב אני יזהר שי – מתחייב אני מיכל שיר – מתחייבת אני עפר שלח – מתחייב אני איציק שמולי – מתחייב אני סתיו שפיר – מתחייבת אני רם שפע – מתחייב אני עאידה תומא סלימאן – אינה נוכחת פנינה תמנו – מתחייבת אני ברכת הצלחה לחברי הכנסת העשרים-ואחת.

ירדנה מלר-הורוביץ: חברי הכנסת והמוזמנים מתבקשים לקום לשירת התקווה.

ירדנה מלר-הורוביץ: (שירת התקווה) אנחנו נכבד בקימה את יציאת נשיא המדינה.

ירדנה מלר-הורוביץ: כבוד הנשיא!

ראובן ריבלין: בהצלחה רבה.

ראובן ריבלין: (חברי הכנסת מכבדים בקימה את צאת נשיא המדינה מאולם המליאה.

ראובן ריבלין: ) (תרועת חצוצרות)

ירדנה מלר-הורוביץ: נא לשבת.

יולי יואל אדלשטיין: חברי הכנסת, נא לשבת.

יולי יואל אדלשטיין: אנחנו ממשיכים בסדר-היום.

יולי יואל אדלשטיין: מכיוון שיש לנו עוד נושאים על סדר-היום, אבל ישיבת הפתיחה החגיגית מתנהלת על פי החוק – כללים שכתובים בחוק – אז בהתאם לחוק אני נועל את הישיבה.

יולי יואל אדלשטיין: חברי הכנסת, בהתאם לחוק, אני מכריז על נעילת ישיבת הפתיחה של הכנסת העשרים-ואחת.